b"\n_START_ARTICLE_\nKelli Garner\n_START_SECTION_\nBiografia\n_START_PARAGRAPH_\nNascuda i criada a Calif\xc3\xb2rnia, amant dels esports, especialment el futbol, de fet, de nena somiava en convertir-se en futbolista, per\xc3\xb2 amb catorze anys es descoberta per un buscador de talents que li ofereix l'oportunitat de treballar en el m\xc3\xb3n de l'entreteniment. Despr\xc3\xa9s d'una s\xc3\xa8rie de participacions en publicitat a la televisi\xc3\xb3, va fer el seu debut com a actriu en el curt Architecture of Reassurance, una reconstrucci\xc3\xb3 en estil post-modern d'Al\xc3\xadcia en el Pa\xc3\xads de les Meravelles ._NEWLINE_Ha treballat en pel\xc2\xb7l\xc3\xadcules com Man of the House, L'aviador de Martin Scorsese, la controvertida Bully i Thumbsucker amb Lou Taylor Pucci, amb qui tamb\xc3\xa9 apareixer\xc3\xa0 en dos v\xc3\xaddeos musicals de Green Day, primer com coprotagonista en Jesus of Suburbia i despr\xc3\xa9s com a protagonista en Whatsername. Aquell mateix any 2005, va protagonitzar Man of the House de Tommy Lee Jones._NEWLINE_Al desembre de 2005, Garner va participar en la producci\xc3\xb3 off-Broadway de Dog Sees God: Confessions of a Teenage Blockhead, en el Century Center d'arts esc\xc3\xa8niques. Des de 2011 fins a 2014 va ser parella de l'actor belga-estatunidenc Johnny Galecki, protagonista de la s\xc3\xa8rie The Big Bang Theory._NEWLINE_El 2007 \xc3\xa9s protagonista al costat de Ryan Gosling a Lars and the Real Girl, i el 2009 amb Tim Allen a Taking Woodstock. El 2011 \xc3\xa9s una de les protagonistes de la s\xc3\xa8rie de televisi\xc3\xb3 Pan Am. El 2015 fa el paper de Marilyn Monroe en la minis\xc3\xa8rie de TV  The Secret Life of Marilyn Monroe ."